Manivald Vallikivi

Manivald Vallikivi (25. august 1928 Märjamaa – 21. mai 2014) oli eesti kergejõustiklane ja majandustegelane. 

 Elulugu 
Ta lõpetas 1948. aastal Tallinna 2. Keskkooli ja 1952. aastal Tallinna Polütehnilise Instituudi majandusteaduskonna.

Vallikivi alustas sportimist 1946. aastal keskkoolis Paul Toomla suunamisel ja jätkas spordiühingus Kalev Erich Veetõusme juhendamisel.

Ta tuli aastatel 1947–1951 400 ja 800 m jooksus neli korda Eesti NSV meistriks, oli neli korda meistrivõistlustel teine või kolmas ja tuli üheksa korda Eesti NSV meistriks teatejooksus. Ta püstitas 1949. aastal 4 x 400 m teatejooksus Eesti NSV rekordi ja võistles 14 korda Eesti NSV koondises.

Ta tuli 1950. aastal 800 m jooksus NSV Liidu üliõpilasmeistriks ja Balti NSV-de spartakiaadil esikohale, kuulus NSV Liidu meistrivõistlustel 4 x 400 m teatejooksus pronksmedali võitnud ametiühingute meeskonda.

Ta töötas Toidukaubastu filiaali juhatajana, Kultuuriministeeriumi finantsosakonna ülema asetäitjana, Raamatukaubastu direktori asetäitjana ja Tallinna Kaubamaja kaubandusosakonna juhatajana.

 Isiklikud rekordid 
 400 m jooks – 50,6 (1951)
 800 m jooks – 1.56,1 (1950)

 Isiklikku 
Tema vend on kirjanik Arvo Valton ja abikaasa oli arst Helga Regina Vallikivi.

 Viited 

Välislingid

Haud Tallinna Metsakalmistul

Kategooria:Eesti kergejõustiklased
Kategooria:Tallinna Reaalkooli vilistlased
Kategooria:Tallinna Tehnikaülikooli vilistlased
Kategooria:Metsakalmistule maetud
Kategooria:Sündinud 1928
Kategooria:Surnud 2014